钦定古今图书集成/理学汇编/经籍典/第086卷 > 翼传辨疑 > 《易非全书之疑》
## 钦定古今图书集成/理学汇编/经籍典/第086卷 > 翼传辨疑 > 《易非全书之疑》

欧公《易序》云：“读经解有‘差若毫厘，缪以千里’之说，秦
焚书时，《易》以卜筮全然。经解所引，于今《易》无之，是未
得为全书也。”案沙随程氏《古易章句外编》云：“汉儒引
《易》曰：‘君子正其始，万事理，差之毫厘，缪以千里’。此《纬
书通卦验》之文也。亦犹先儒引《左氏传》为《春秋》也。”近
世儒者举此十六字附于《坤文言》之中，曹建大谓不
然。而黄鲁直引为大传，不知何所本也。愚读《沙随外
编》，始知《易》为全书，而近世儒者可谓附赘县疣矣。